Banky eto Madagasikara

Ny **banky eto Madagasikara** dia ny rafitra ara-bola rehetra eto Madagasikara. Izy ireo dia manao fampindramam-bola sy famatsiam-bola amin' ny anaran' ny mpanjifany sy ny tompon' andraikitra amin' ny tolotra sy ny fitantanana ny fitaovana fandoavam-bola. Ity lahatsoratra ity dia mitanisa ny rafitra ankatoavin' ny Banky Foiben' i Madagasikara sy mifanaraka amin' ny lalàna momba ny banky tamin' ny taona 2020.

## Fampidirana
Efa hatramin' ny taona 1998-1999 no nomena ny sehatra tsy miankina tanteraka ny rafitra banky eto Madagasikara. Niala tamin' ny fandraisany anjara ny fanjakana malagasy ary tsy manana afa-tsy fandraisana anjara kely ao amin' ny banky sasany. Ny mpampiasa vola malagasy tsy miankina (lehibe na kely) koa dia manana fandraisana anjara amin' ny sasany amin' ireo banky ireo, fa renivola vahiny, amin' ny ampahany be, no ao amin' ny orinasa ara-bola lehibe rehetra.

Ny Banky Foiben' i Madagasikara dia mitanisa bankim-paritra 13 nahazo alalana, orinasa ara-bola 4 nahazo alalana ary orinasa mpampindramam-bola madinika 16 nahazo alalana. Ny fahamaroan' ireto orinasa mpampindramam-bola madinika ireto dia vokatry ny fisian' ny tambajotra sasany manana toeram-piasana isaky ny faritra (OTIV miisa 5, ohatra). Amin' ny bankim-paritra misa 13 dia efatra ihany no banky fametraham-bola manana tambajotra lehibe izay mihazona ny 90&nbsp;% amin' ny tsenan' ny banky. Ny hafa dia bankim-pandraharahana fampiasam-bola, amin' ny ankapobeny dia misy masoivoho iray na roa ihany.

## Bankim-petra-bola

### Orinasa manao asan' ny banky hafa
Ny MVola S.A., izay établissement de monnaie électronique (EME) niorina voalohany eto Madagasikara, sampana ao amin' ny vondrona Axian, dia nahazo ny fankatoavany ho bankim-paritra tamin' ny taona 2021 avy amin' ny Commission de supervision bancaire et financière (CSBF) ao amin' ny Banky Foiben' i Madagasikara.

## Banky fampiasam-bola
Indreto ny banky fampiasam-bola (*banques d'affaires*) eto Madagasikara:

* ny Mauritius Commercial Bank (Madagascar) SA, sampan' ny Mauritius Commercial Bank (Maorisy);
* ny SBM Madagascar, sampan' ny State Bank of Mauritius (Maorisy)
* ny BGFIBank Madagascar, sampan' ny vondrona banky gabôney mitovy anarana aminy;
* ny Banky First (Banque des Mascareignes Madagascar teo aloha), sampana iray hafa ao amin' ny vondrona marôkana BCP;
* ny AFG Bank Madagascar, mpikambana ao amin' ny tambajotra Atlantic Financial Group Bank aty Afrika, sampan' ny Atlantic Group ivoariana.

* Voatery nikatona tamin' ny taona 2014 ny banky fahenina, ny Banque industrielle et commerciale de Madagascar (BICM), izay ny Gahood Holding Company (Hong Kong) no tena tompon' ny petra-bola lehibe, taorian' ny fanapahan-kevitry ny Commission de supervision bancaire et financière (CSBF).

## Ny fampindramam-bola madinika

* Première agence de microfinance (PAMF), avy amin' ny Aga Khan Development Network - AKDN);
* ny Tambajotra CECAM (Caisses d'épargne et de crédit agricole mutuels); 
* ny Société malagasy mutualiste d’épargne et de crédit (SMMEC), OTIVTana taloha;
* ny tambajotra OTIV maro (Ombona Tahiry Ifampisamborana Vola);
* ary fikambanana ifampisamborna na tsia miisa eo amin' ny folo eo ho eo.

Tsara ny manamarika ny fisian' ny Caisse d'épargne de Madagascar (CEM), izay miompana amin' ny fitahirizam-bola fitsinjo ihany amin' izao fotoana izao fa nikasa ny hanome tolotra hafa (kaonty petra-bola, fampindramam-bola, sns) amin' ny "vision 2012" ("Vina 2012").

## Jereo koa

* Toekaren' i Madagasikara
* Seha-pihariana fahatelo
* Banky Foiben' i Madagasikara

## Rohy ivelany

* Banque Centrale de Madagascar

* BOA-MADAGASCAR
* BNI-MADAGASCAR 
* BFV Société Générale